মোস্তাফিজুর রহমান (নোয়াখালীর রাজনীতিবিদ)

মোস্তাফিজুর রহমান বাংলাদেশের নোয়াখালী জেলার রাজনীতিবিদ, মুক্তিযুদ্ধের সংগঠক ও নোয়াখালী-২ আসনের সাবেক সংসদ সদস্য।

 প্রাথমিক জীবন ও রাজনৈতিক জীবন  

বীর মুক্তিযোদ্ধা জনাব মরহুম মোস্তাফিজুর রহমান ১৫ ই জুন ১৯৪৭ খ্রি. নোয়াখালী  জেলার সাবেক অবিভক্ত বৃহত্তর বেগমগঞ্জ থানার (বর্তমান সোনাইমুড়ী থানা) এর অন্তরগত বজরা ইউনিয়ন এর শাকিরপুর গ্রামের একটি সম্ভ্রান্ত মুসলিম পরিবারে জন্মগ্রহণ করেন। তাঁর পিতা মরহুম এডভোকেট রুস্তম আলী  ছিলেন একই সাথে একজন স্বনামধন্য রাজনৈতিক, সামাজিক  ও সুশিল সমাজের প্রতিনিধিত্বকারী ব্যক্তিত্ব এবং নোয়াখালী  জেলা আদালতের বিজ্ঞ আইনজীবী, তাঁর মাতা মরহুমা সাফিয়া খাতুন ছিলেন একজন গৃহিনী এবং সম্ভ্রান্ত ধর্মীয় পরিবারের সদস্য ছিলেন। বীর মুক্তিযোদ্ধা জনাব মরহুম মোস্তাফিজুর রহমান বজরা হাই স্কুল থেকে এসএসসি  (মেট্রিকুলেশন) এবং চৌমুহনী সরকারী এস এ কলেজ থেকে এইচএসসি এবং স্নাতক পাশ করে ঢাকা বিশ্ববিদ্যালয় থেকে বাংলা বিভাগে স্নাতকোত্তর ডিগ্রী অর্জন করেন।
বীর মুক্তিযোদ্ধা জনাব মরহুম মোস্তাফিজুর রহমান ষাটের দশকে পূর্ব পাকিস্থান ছাত্রলীগের একজন কর্মী হিসাবে রাজনৈতিক জীবন শুরু করেন। তিনি দেশ গঠন, শিক্ষা ব্যবস্থার উন্নয়ন ও রাষ্ট্রের জনগণের মৌলিক অধিকার আদায়ের লক্ষ্যে বিভিন্ন আন্দোলন, সংগ্রামে সক্রিয় ভূমিকা পালন করেন। তিনি ৬২ এর শিক্ষা আন্দোলন, ৬৬ এর ৬ দফা আন্দোলন, ৬৯ এর গণ-অভ্যুত্থান, ৭০ এর নির্বাচন ও ৭১ এর মহান স্বাধীনতা যোদ্ধ সহ বিভিন্ন আন্দোলন ও গণ আন্দোলনে সর্বজনাব শেখ ফজলুল হক মনি, সিরাজুল আলম খান, আব্দুর রাজ্জাক, তোফায়েল আহম্মদ ও আ স ম আব্দুর রব সহ অনেক সংগ্রামী ও বরেণ্য নেতৃত্বের সাহচর্যে থেকে একজন সক্রিয় রাজনৈতিক কর্মী ও সংগঠক হিসেবে বিশেষ নেতৃত্বস্থানীয় ভূমিকা পালন করেন। রাজনৈতিক জীবনে তিনি তৎকালীন  ছাত্রলীগ নোয়াখালী জেলার সভাপতি, ছাত্রলীগের কেন্দ্রীয় কমিটিতে পর্যায়ক্রমে সদস্য, দপ্তর সম্পাদক (১৯৬৯-১৯৭০), প্রচার সম্পাদক (১৯৭০-১৯৭২) এবং স্বাধীন বাংলা নিউক্লিয়াসের সদস্য হিসেবে নেতৃত্ব প্রদান করেন। ১৯৭১ এর মহান স্বাধীনতা যুদ্ধকালীন সময়ে তিনি বি,এল,এফ এর পূর্বাঞ্চলীয় প্রধান জনাব শেখ ফজলুল হক মনির অন্যতম উপ-প্রধান হিসেবে বৃহত্তম নোয়াখালী জেলা বি, এল, এফ এর প্রধান সমন্বয়ক হিসেবে বিশেষ দায়িত্ব পালন করেন এবং পরবর্তীতে ৮০ এর দশকে (১৯৮৬ এবং ১৯৮৮) নোয়াখালী-২ সংসদীয় আসন থেকে দুই দুইবার সংসদ সদস্য নির্বাচিত হন।
স্বাধীন বাংলাদেশের ইতিহাসে যেই সকল কতিপয় বীর মুক্তিযোদ্ধাগণ আজীবন নিজে অথবা তাঁর পরিবারের জন্য সরকার বা রাষ্ট্রের নিকট থেকে কোন প্রকার ভাতা / অনুদান / স্থাবর বা অস্থাবর কোন সুযোগ সুবিধা গ্রহণ করেন নাই তাদের মধ্যে অন্যতম এক ব্যক্তি ছিলেন বীর মুক্তিযোদ্ধা জনাব মরহুম মোস্তাফিজুর রহমান। অর্থ-বিত্ত-ক্ষমতার প্রতি নির্মোহ একজন সৎ, নীতিনিষ্ঠ ও আদর্শবাদী রাজনৈতিক ব্যক্তি বীর মুক্তিযোদ্ধা জনাব মরহুম মোস্তাফিজুর রহমান ব্যক্তি জীবনে অত্যান্ত সাদা-মাটা জীবন যাপনে অভ্যস্থ ছিলেন এবং স্বাচ্ছন্দবোধ করতেন। তাঁর এই সাদা-মাটা জীবন যাপনের জন্য দেশের মানুষের কাছে ও দেশের বাহিরে বাঙালী কমিউনিটির মধ্যে তিনি অত্যান্ত শ্রদ্ধেয় ব্যক্তি হিসেবে সুপরিচিত ব্যক্তিত্ব। 
বীর মুক্তিযুদ্ধা জনাব মরহুম মোস্তাফিজুর রহমান গত ৩ রা নভেম্বর ২০১৩ ইং সালে ক্যান্সার ব্যাধিতে আক্রান্ত হয়ে পরলোক গমন করেন এবং তাঁর সহধর্মিনী মরহুমা নাজমুন নাহার ২০১৯ ইং সালের ৮ই জুলাই পরলোক গমন করেন। ব্যক্তি জীবনে তাঁর এক পুত্র ও এক কন্যা সন্তান রয়েছে।

 মৃত্যু 
মোস্তাফিজুর রহমান ৩ নভেম্বর ২০১৩ সালে ঢাকায় মৃত্যুবরণ করেন।

 তথ্যসূত্র 

বিষয়শ্রেণী:২০১৩-এ মৃত্যু
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:১৯৮৬-এ জন্ম